A Shionann Chuinn Chéadchathaigh
Tadhg Óg Ó hUiginn cct.
A Shionann Chuinn Chéadchathaigh,
deacair leanmhain do léimeann:
nocha nfhaca h'éntsamhail
leath a bhus do mhuir Éireann.
A mhaighreach bhog bhairrleabhair,
iomdha fiodh áluinn umad:
mór an éagcóir t'ainmneaghadh
ó dhuine d'fhearaibh Mumhan.
Dúthcha dhuit bheith againne,
dá bhféachtha dona fáthaibh:
Gleann Gaibhle as é t'athairsi,
an Bhréifne as í do mháthair.
Mar mhusglas do mhór-bhuinne
goirid bheag ó Shliabh Raisean,
nochan ó Bhrian Bhóroimhe
do budh cóir bheith dot bhaisdeadh.
Dá ndearnta-sa orainne,
ó do cuireadh thú a seilbh mbréige,
do-bhéarmaois do chomhairle
duit iompúdh dod thír féine.
A bhuinne mhall mhín-iasgach
fan hiomdha adhbha éarlamh,
ó do-ní sealbh sír-iasacht,
ní racha tú ar a ndéanamh.
Do-ghéan-sa do chosnamh-sa
le Diarmaid ar son dána,
agus cosnaid Connachtaigh
ris tú ar thoradh lámha.
Más uime do iarradar
tú ar bheith láimh ré Luimneach,
do bhádhus a nIarmhumhain,
'snocha dearna dhíom Muimhneach.
As leathtrom an t-ordachadh
do shíol Bhriain bheith dár sreabhaibh,
'snach abraid síol cConchobhair
gurab leó Laoi nó Leamhain.
Dá madh le gach comharsain
fonn gach fir oile, a Shionann,
máseadh Is do Chonnachtaibh
leath amuigh dhíot, a Shionann.
Muimhnigh má do-rinneadar
sealbh dot bhuinne saor sriobhard,
créd do-bheir ar Mhidheachaibh
gan dol ad sheilbh, a Shionann?
Ceisd iongnadh ort agoinde,
a Chríosd thoicthigh gach ionam,
nar cuireadh a n-aithearrach
abhann romhad, a Shionann?
Abair riom, a Ógh-Mhuire,
chuirios bláth fiond ar fhiodhcholl,
créd tug ar Bhrian Bóroimhe
gan dol ad sheilbh a Shionann?
Roinntear Éire fhóid-ghreanta
le Fionntan, mar fuair Iollann,
ataoi-si don chóigeadh-sa
ó shoin anuas, a Shionann.